สายสีทองปรับแผนลุยย้ายท่อประปา งานช้าร้อยละ 9
เตรียมเบี่ยงจราจรถนนกรุงธนบุรีสร้างเดโป,เมื่อวันที่ 11 ม.ค. นายอำนาจ คงไทย รองผู้อำนวยการกลุ่มระบบขนส่งมวลชน บริษัท กรุงเทพธนาคม จำกัด หรือเคที เปิดเผยความคืบหน้าโครงการก่อสร้างระบบขนส่งมวลชนขนาดรองรถไฟฟ้าสายสีทอง ระยะที่ 1 ช่วงสถานีกรุงธนบุรี-สถานีสำนักงานเขตคลองสาน ว่า ขณะนี้ได้รับอนุญาตจากหน่วยงานที่ดูแลพื้นที่ที่จะก่อสร้างโครงการ ประกอบด้วยสำนักการโยธา กรมทางหลวงชนบท (ทช.) ให้การเข้าพื้นที่เพื่อดำเนินโครงการครบแล้ว ผู้รับเหมาอยู่ระหว่างรื้อย้ายแนวสาธารณูปโภคตามแนวโครงการรวมถึงเตรียมรื้อย้ายแนวท่อประปาขนาดใหญ่ 1,500 มม. ความยาวกว่า 700 เมตร ซึ่งได้รับอนุญาตจากการประปาให้รื้อย้ายแล้ว,สำหรับภาพรวมโครงการขณะนี้มีความคืบหน้าร้อยละ 8 ล่าช้ากว่าแผนงานประมาณร้อยละ 9 ทั้งนี้ หลังจาก ที่ได้รับอนุญาตให้เข้าพื้นที่ทั้งหมดแล้ว จะมีการปรับแผนการก่อสร้าง รวมถึงจัดระบบการจราจรระหว่างที่มีการก่อสร้าง เพื่ออำนวยความสะดวกแก่ประชาชน เบื้องต้นจะปิดเบี่ยงการจราจรบนถนนเจริญนคร 2 จุด เพื่อก่อสร้างศูนย์ซ่อมบำรุงสถานีกรุงธนบุรีและทางวิ่ง ดังนี้ 1.บริเวณถนนกรุงธนบุรี บริเวณที่จะก่อสร้างสถานีรถไฟฟ้ากรุงธนบุรีฝั่งมุ่งหน้าสะพานตากสิน จะปิดเบี่ยงระหว่างวันที่ 12 ม.ค.-12 เม.ย. (24 ชม.) และ 2.ถนนกรุงธนบุรี บริเวณถนนกรุงธนบุรี-แยกเจริญนครใต้ วันที่ 12 ม.ค.-12 เม.ย. (24 ชม.) นอกจากนี้ จะปิดเบี่ยงการจราจรบนถนนเจริญนครจำนวน 2 จุด เพื่อ รื้อย้ายท่อประปาในแนวเกาะกลางถนนขนาด 1.5 ม. ดังนี้ 1.บริเวณแยกเป๊ปซี่-โรงแรมเพนนินซูลา วันที่ 11 ม.ค.-30 มี.ค. (24 ชม.) และ 2.บริเวณแยกถนนเจริญรัถ-เจริญนคร ซอย 4 วันที่ 15-23 ม.ค. (24 ชม.)
ความคืบหน้าโครงการก่อสร้างระบบขนส่งมวลชนขนาดรองรถไฟฟ้าสายสีทอง ระยะที่ 1 ช่วงสถานีกรุงธนบุรี-สถานีสำนักงานเขตคลองสาน ว่า ขณะนี้ได้รับอนุญาตจากหน่วยงานที่ดูแลพื้นที่ที่จะก่อสร้างโครงการ
รถไฟฟ้าสายสีทอง,ก่อสร้างรถไฟฟ้า,เบี่ยงการจราจร,ย้ายท่อประปา,สถานีกรุงธนบุรี,ข่าวทั่วไป